**ব্যবসায় প্রশাসনে স্নাতকোত্তর** (ইংরেজি: Master of Business Administration), সংক্ষেপে **এমবিএ** হল বিশ্ববিদ্যালয়ে স্নাতক ডিগ্রি সম্পন্ন করার পরে বিষয়ভত্তিক জ্ঞান অর্জনের জন্য এক বা দুই বছর মেয়াদী একটি স্নাতকোত্তর প্রোগ্রাম। এই প্রোগ্রামে সাধারণত ব্যবসায় প্রশাসন এবং বিনিয়োগ ব্যবস্থাপনার উপর শিক্ষা দান করা হয়। এমবিএ প্রোগ্রামের মূল কোর্সগুলি ব্যবসায় প্রশাসনের বিভিন্ন ক্ষেত্র যেমন: অ্যাকাউন্টিং, ফলিত পরিসংখ্যান, মানব সম্পদ, ব্যবসায়িক যোগাযোগ, ব্যবসায়িক নীতিশাস্ত্র, ব্যবসায়িক আইন, কৌশলগত ব্যবস্থাপনা, ব্যবসায়িক কৌশল, অর্থ, ব্যবস্থাপক অর্থনীতি, ব্যবস্থাপনা, উদ্যোক্তা, বিপণন, সরবরাহ শৃঙ্খল ব্যবস্থাপনা, সরবরাহ ইত্যাদি থেকে অন্তর্ভুক্ত করা হয়। এই প্রোগ্রামটি ২০ শতকের গোড়ার দিকে মার্কিন যুক্তরাষ্ট্রে উদ্ভূত হয়েছিল যখন দেশটিতে শিল্পায়ন ঘটেছিল এবং দেশের কোম্পানিগুলি বৈজ্ঞানিক ব্যবস্থাপনার দিকে মনোযোগ দিয়েছিলো।

বেশিরভাগ ক্ষেত্রে এমবিএ প্রোগ্রামের মধ্যে একটি নির্দিষ্ট বিষয়ের উপর অধিকতর অধ্যয়নের জন্য ঐচ্ছিক কোর্স থাকে যেমন, হিসাববিজ্ঞান, ফাইনান্স, মার্কেটিং এবং মানব সম্পদ। মার্কিন যুক্তরাষ্ট্রে এমবিএ প্রোগ্রামগুলির জন্য সাধারণত চল্লিশ থেকে ষাট ক্রেডিট (এক কোয়ার্টার সিস্টেমে ষাট থেকে নব্বই) পূরণ করতে হয়। অন্যান্য স্নাতকোত্তর ডিগ্রীর যেমন, অর্থনীতিতে মাস্টার্স, মাস্টার অব ফিনান্স, মাস্টার অব অ্যাকাউন্টেন্সি, মাস্টার অব সায়েন্স ইন মার্কেটিং এবং মাস্টার অব সায়েন্স ইন ম্যানেজমেন্ট-এর জন্য প্রয়োজন মাত্র ত্রিশ ক্রেডিট।

এমবিএ একটি সমাপনী এবং পেশাদার ডিগ্রি।  অনেক দেশের ব্যবসায় শিক্ষা স্কুলগুলি ফুল-টাইম বা পূর্ণকালীন, পার্ট-টাইম বা খণ্ডকালীন, এক্সিকিউটিভ (সংক্ষিপ্ত কোর্সওয়ার্ক সাধারণত রাত বা সপ্তাহান্তে হয়) এবং দূরশিক্ষণের ছাত্রদের জন্য এমবিএ প্রোগ্রামগুলি অফার করে।

'*এক্সিকিউটিভ এমবিএ*' বা '*ইএমবিএ*' হল এমবিএ প্রোগ্রামের অনুরূপ একটি প্রোগ্রাম। এটি প্রোগ্রামটি কর্পোরেট এক্সিকিউটিভ এবং সিনিয়র ম্যানেজার যারা ইতোমধ্যে কর্মক্ষেত্রে রয়েছে তাদের জন্য বিশেষভাবে সাজানো হয়েছে।

ইতিহাস
------

মার্কিন যুক্তরাষ্ট্রে ব্যবসার শিক্ষার প্রথম স্কুলটি ছিল পেন্সিল্‌ভেনিয়া বিশ্ববিদ্যালয়ের দ্য ওয়ার্টন স্কুল, যেটি ১৮৮১ সালে জোসেফ ওয়ার্টনের অনুদানের মাধ্যমে প্রতিষ্ঠিত হয়েছিল। ১৯০০ সালে ডার্টমাউথ কলেজে টাক স্কুল অব বিজনেস প্রতিষ্ঠিত হয় যেটি ব্যবসায় শিক্ষায় প্রথম উন্নত ডিগ্রি *বাণিজ্যে বিজ্ঞানে স্নাতকোত্তর* প্রদান করে। এই ডিগ্রিকে এমবিএর পূর্বসূরি বিবেচনা করা হয়।

হার্ভার্ড গ্র্যাজুয়েট স্কুল অব বিজনেস অ্যাডমিনিস্ট্রেশন ১৯০৮ সালে ১৫ জন অনুষদ সদস্য, ৩৩ জন নিয়মিত ছাত্র এবং ৪৭ জন বিশেষ ছাত্র নিয়ে প্রথম এমবিএ প্রোগ্রাম শুরু করে। ওই প্রোগ্রামের প্রথম বছরের পাঠ্যক্রম ফ্রেডরিক উইন্সলো টেইলরের বৈজ্ঞানিক ব্যবস্থাপনার উপর ভিত্তি করে সাজানো করা হয়েছিল। হার্ভার্ডে এমবিএ ছাত্রদের সংখ্যা খুব দ্রুত বৃদ্ধি পায়, ১৯০৮ সালে ৮০ জন, ১৯২০ সালে এর থেকে বেশি সংখ্যক এবং ১৯৩০ সালে ১,০৭০ জন। এই সময়ে, শুধুমাত্র আমেরিকান বিশ্ববিদ্যালয়গুলি এমবিএ অফার করতো।

প্রোগ্রাম
---------

ফুল-টাইম বা পূর্ণকালীন এমবিএ প্রোগ্রামগুলি সাধারণত দুই একাডেমিক বছরে (অর্থাৎ প্রায় ১৮ মাস মেয়াদী) হয়। শিক্ষার্থীরা পূর্বের বাস্তব কাজের অভিজ্ঞতার ভিত্তিতে যুক্তিসঙ্গত কোর্সে ভর্তি হয় এবং বিশ্ববিদ্যালয়ের অন্যান্য শিক্ষার্থীদের মতো সপ্তাহের দিনগুলিতে ক্লাসে অংশ নেয়। সাধারণ একটি ফুল-টাইম, অ্যাক্সিলারেটেড, পার্ট-টাইম, বা মডুলার এমবিএ-এর জন্য স্নাতক কাজের ৬০ ক্রেডিট (৬০০ ক্লাস ঘন্টা) প্রয়োজন হয়।

পার্ট-টাইম বা খণ্ডকালীন এমবিএ প্রোগ্রামগুলিতে সপ্তাহের দিনের সন্ধ্যায় সাধারণত কাজের ঘন্টার পরে বা সপ্তাহান্তে ক্লাস হয়। খণ্ডকালীন প্রোগ্রামগুলি সাধারণত তিন বছর বা তার বেশি সময়ের হয়। এই প্রোগ্রামগুলির ছাত্ররা সাধারণত পেশাদারদের হয়।

সান্ধ্যকালীন (দ্বিতীয় শিফট) এমবিএ প্রোগ্রামগুলি সাধারণত পূর্ণকালীন প্রোগ্রাম যা সপ্তাহান্তে সন্ধ্যায়, স্বাভাবিক কাজের সময়ের পরে বা সপ্তাহান্তে দুই বছরের জন্য হয়। এই প্রোগ্রামগুলির সাধারণত কর্মরত পেশাদারদের নিয়ে গঠিত, যারা তাদের কাজের বা নিয়মিত পেশার কারণে পূর্ণকালীন নিয়মিত এমবিএ করতে পারে না।

ভর্তির মানদন্ড
--------------

অধিকাংশ ব্যবসায় শিক্ষা স্কুল এমবিএ প্রোগ্রামে ভর্তির ক্ষেত্রে আবেদনকারীদের আন্ডারগ্রাজুয়েট গ্রেড পয়েন্ট গড়, একাডেমিক ট্রান্সক্রিপ্ট, ভর্তি পরীক্ষার স্কোর, উল্লেখযোগ্য কাজের অভিজ্ঞতা, প্রকাশিত প্রবন্ধ, সুপারিশের চিঠি, গ্রুপ আলোচনা এবং ব্যক্তিগত সাক্ষাতকার বিবেচনা করে। কিছু স্কুল পাঠ্যক্রম বহির্ভূত কার্যকলাপ, স্বেচ্ছাসেবামূলক কাজ, কীভাবে শিক্ষার্থী স্কুলের বৈচিত্র্যকে উন্নত করতে পারে এবং সামগ্রিকভাবে ছাত্র সংগঠনে অবদান রাখতে আগ্রহী কিনা সেই বিষয়গুলোও বিবেচনা করে।
গ্র্যাজুয়েট ম্যানেজমেন্ট অ্যাডমিশন টেস্ট (জিম্যাট) হচ্ছে এমবিএ প্রোগ্রামে ভর্তির জন্য সবচেয়ে বেশি ব্যবহৃত ভর্তি পরীক্ষা। গ্র্যাজুয়েট রেকর্ড এক্সামিনেশন (জিআরই) প্রায় সমস্ত এমবিএ প্রোগ্রামের ক্ষেত্রে ভর্তির যোগ্যতা হিসেবে গৃহীত হয়।

শিক্ষাক্রমের উপাদান
-------------------

সাধারণভাবে, এমবিএ প্রোগ্রাম মূল পাঠ্যক্রমের উপর ভিত্তি করে করা হয়। এখানে একটি অপরিহার্য আদর্শ পাঠ্যক্রম এবং একটি ঐচ্ছিক পাঠ্যক্রম থাকে। প্রোগ্রামের প্রথম বছরে শিক্ষার্থীরা সাধারনত ব্যবস্থাপনা কার্যক্রম এবং এর জন্য প্রয়োজনীয় বিশ্লেষণাত্মক দক্ষতা উভয়ই অর্জন করে। দ্বিতীয় বছরে শিক্ষার্থীরা ঐচ্ছিক বিষয় অধ্যয়ন করে। প্রথম বর্ষের পর, অনেক পূর্ণকালীন শিক্ষার্থীরা ইন্টার্নশিপ করে।

প্রোগ্রামগুলি এমনভাবে সাজানো হয় যাতে শিক্ষার্থীরা তত্ত্বীয় বিষয় অধ্যয়ন এবং অনুশীলনের মাধ্যমে বাস্তব অভিজ্ঞতা লাভ করে। কোর্স উপাদানের মধ্যে রয়েছে বক্তৃতা, কেস স্টাডি এবং টিম প্রজেক্ট। একাডেমিক ফ্যাকাল্টি দ্বারা শ্রেণীকক্ষে তত্ত্বীয় শিক্ষাদান এবং কেস স্টাডির মাধ্যমে তত্ত্বীয় জ্ঞানের আলোকে শিক্ষার্থীকে সিদ্ধান্ত গ্রহণ করার উপযুক্ত করে তোলা হয়।

|  |
| --- |
| **এমবিএ কোর্সের কাঠামো** |
| আবশ্যিক |
| বিশ্লেষণাত্মক | হিসাববিজ্ঞান, ব্যবস্থাপনা অর্থনীতি, প্রাতিষ্ঠানিক আচরণ, পরিমাণগত বিশ্লেষণ
(অপারেশন গবেষণা এবং ব্যবসায় পরিসংখ্যান)। |
| কার্যকরী | আর্থিক ব্যবস্থাপনা, মানব সম্পদ ব্যবস্থাপনা, বিপণন ব্যবস্থাপনা, অপারেশন ব্যবস্থাপনা। |
| নৈতিকতা | ব্যবসায়িক নৈতিকতা, কর্পোরেট সামাজিক দায়বদ্ধতা, কর্পোরেট গভর্নেন্স। |
| ঐচ্ছিক | উদ্যোক্তা, আন্তর্জাতিক ব্যবসা, ম্যানেজমেন্ট ইনফরমেশন সিস্টেম, ব্যবসায়িক আইন, বাজার গবেষণা, সাংগঠনিক নকশা, আলোচনা, আন্তর্জাতিক অর্থ, প্রকল্প ব্যবস্থাপনা, অলাভজনক ব্যবস্থাপনা এবং রিয়েল এস্টেট বিনিয়োগ। উপরন্তু, আরও বিশেষায়িত ঐচ্ছিক বিকল্প অনেক ব্যবসায় শিক্ষা স্কুল করে থাকে। |
| ক্যাপস্টোন | কৌশল | কৌশলগত ব্যবস্থাপনা এবং ব্যবসায়িক নেতৃত্ব। |
| গবেষণা | গবেষণা পদ্ধতি এবং গবেষণামূলক/প্রধান প্রকল্প। |

পেশা
----

এমবিএ সম্পন্নকারী ব্যক্তিরা বিভিন্ন ধরনের পেশার জন্য নিজেকে প্রস্তুত করে। *গ্র্যাজুয়েট ম্যানেজমেন্ট অ্যাডমিশন কাউন্সিলের* একটি সমীক্ষা অনুসারে, ২০১২ সালের ৬৪% এমবিএ ডিগ্রিধারী পেশা পরিবর্তন করতে তাদের এমবিএ ডিগ্রী ব্যবহার করেছিলেন।  এমবিএ ডিগ্রিধারীদের ক্ষেত্রে সাধারণত নিচের চাকরির করার প্রবণতা দেখা যায়:

* ব্যবসা বিশ্লেষক বা কৌশলবিদ
* ব্যবসা উন্নয়ন বিশ্লেষক, সহযোগী বা ব্যবস্থাপক
* বাজার গবেষণা বিশ্লেষক
* ব্যবস্থাপনা পরিচালক
* বিনিয়োগ ব্যবস্থাপক
* উদ্যোক্তা/প্রতিষ্ঠাতা
* আর্থিক বিশ্লেষক, সহযোগী বা ব্যবস্থাপক
* ব্যবস্থাপনা পরামর্শক
* বিপনন সহযোগী, বিশ্লেষক বা ব্যবস্থাপক
* পোর্টফোলিও ম্যানেজার
* স্বাস্থ্যসেবা প্রশাসক, বিশ্লেষক বা ব্যবস্থাপক
* প্রকল্প বিশ্লেষক বা কৌশলবিদ
* পণ্য বিশ্লেষক, সহযোগী বা ম্যানেজার
* প্রোগ্রাম বিশ্লেষক, সহযোগী বা ব্যবস্থাপক
* অপারেশন বিশ্লেষক, সহযোগী বা ব্যবস্থাপক।

তথ্যসূত্র
---------

1. ↑  Kagan, Julia। "Master of Business Administration (MBA)"। *Investopedia* (ইংরেজি ভাষায়)। সংগ্রহের তারিখ ২০২১-০৫-১২।
2. ↑  "Andreas Kaplan"। ডিওআই:10.1016/j.bushor.2018.03.010।
3. ↑  "Getting Your Master's Degree"। Peterson's। ৬ ডিসেম্বর ২০১৩। ১০ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ৬ অক্টোবর ২০১৪। A master's degree comes in only two options: a professional, or "terminal" master's degree or an academic master's degree, or an academic master's degree. ... A terminal degree is a means to an end; it will prepare you for entrance into a specific type or group of jobs. A terminal degree implies there is no need for any further education, thus the word "terminal." Degrees from professional master's programs are usually marked by specific initials that denote their area of specialties, such as a Master of Business Administration (M.B.A)  [*সিক*] or Master of Library Science (M.L.S.) degree. ... Conversely, an academic degree centers on research and scholarly studies in a specific area. These degrees are more likely to lead to continued education at the doctoral level where you can specialize in a very specific area of that field ...
4. ↑  Maier, Christopher (২০০৫)। *Complete Book of Graduate Programs in the Arts and Sciences*। Random House। পৃষ্ঠা 4। আইএসবিএন 0-375-76432-1।
5. ↑  Article Sources (২০২১-০৫-২১)। "Executive MBA (EMBA) Definition"। Investopedia.com। সংগ্রহের তারিখ ২০২২-০১-০২।
6. ↑  "Tuck School of Business | History"। *web.archive.org*। ২০১৩-০৯-০৩। Archived from the original on ২০১৩-০৯-০৩। সংগ্রহের তারিখ ২০২২-০৩-১৪। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
7. ↑  Stabile, Donald (২০০৭-০১-০১)। *Economics, Competition and Academia: An Intellectual History of Sophism Versus Virtue* (ইংরেজি ভাষায়)। Edward Elgar Publishing। আইএসবিএন 978-1-84720-716-6।
8. ↑  Kaplan, Andreas (২০১৪-০৮-০১)। "European management and European business schools: Insights from the history of business schools"। *European Management Journal* (ইংরেজি ভাষায়)। **32** (4): 529–534। আইএসএসএন 0263-2373। ডিওআই:10.1016/j.emj.2014.03.006।
9. ↑  "History - About - Harvard Business School"। *www.hbs.edu*। সংগ্রহের তারিখ ২০২২-০৩-১৪।
10. ↑  Leach, William R. (২০১১-০৬-১৫)। *Land of Desire: Merchants, Power, and the Rise of a New American Culture* (ইংরেজি ভাষায়)। Knopf Doubleday Publishing Group। আইএসবিএন 978-0-307-76114-9।
11. ↑  "The Business School"। *WPI* (ইংরেজি ভাষায়)। সংগ্রহের তারিখ ২০২২-০৩-১৪।
12. ↑  "Why You Should Work Before Pursuing an MBA"। *Bangalorean*। সংগ্রহের তারিখ ২০২২-০৩-১৪।
13. ↑  "MBA - Experiential Learning Opportunities - Global Client Projects"। *UVA Darden School of Business* (ইংরেজি ভাষায়)। সংগ্রহের তারিখ ২০২২-০৩-১৪।
14. ↑  Zlomek, Erin (২০ আগস্ট ২০১৪)। । ২৪ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ২০ আগস্ট ২০১৪।  `|শিরোনাম=` অনুপস্থিত বা খালি (সাহায্য)
15. ↑  "What Can You do With a Graduate Degree in Business(MBA)?"। Salisbury University। ২১ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ২০ আগস্ট ২০১৪।
16. ↑  "Business and Management Careers"। University of Maryland University College। ২১ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ২০ আগস্ট ২০১৪।

আরও পড়ুন
---------

* Patterson, Sarah E.; Damaske, Sarah; Sheroff, Christen (জুন ২০১৭)। "Gender and the MBA: differences in career trajectories, institutional support, and outcomes"। *Gender & Society*। **31** (3): 310–332। ডিওআই:10.1177/0891243217703630। পিএমআইডি 29706689। পিএমসি 5915327 অবাধে প্রবেশযোগ্য। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
* Silbiger, Steven। "The 10 Day MBA"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)